**Р Е Ш Е Н И Е № ПВ-12-П/2015 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **„Изграждане на оранжерия“** в поземлен имот с идентификатор №35300.2.150, землище на с. Калековец, община Марица, е започнала с внасяне в Регионална инспекция по околната среда и водите-Пловдив, уведомление за инвестиционно предложение c вх. № ОВОС-404/07.05.2015 г. от Възложителя:Д . Станчева с адрес:

**2.** Поради установени пропуски в представеното уведомление, на основание чл. 5, ал. 4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-404/18.05.2015 г. от Възложителя е изискано предоставянето на следната допълнителна информация:

2.1. Начинът на напояване на земеделските култури.

2.2 Начина на водоснабдяване на обекта. При евентуално изграждане на собствен водоизточник за добив на подземни води да се уточни проектната му дълбочина и координатите на мястото на водовземане. При избор на варианта чрез напоителни системи – да се представи документ, удостоверяващ съгласие с напоителни системи за осигуряване на необходимите водни количества за напояване.

На основание чл. 5, ал. 4 от Наредбата за ОВОС е определен срок до 15.06.2015 г. за предоставяне на допълнителната информация. Писмото е изпратено на Възложителя с обратна разписка, от която е видно, че същото е получено на 20.05.2015 г.

В указания срок възложителят не е представил изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл. 5, ал. 5 от Наредбата за ОВОС и чл. 56, ал. 2, във връзка с чл. 30, ал. 2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от *Закона за опазване на околната среда* **за инвестиционно предложение:** **„Изграждане на оранжерия“** в поземлен имот с идентификатор №35300.2.150, землище на с. Калековец, община Марица, с Възложител:Д . Станчева с адрес .

**С прекратяване на производството по определяне на приложимата процедура по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 10.07.2015г.**

*Директор на РИОСВ - Пловдив*